ডায়েরি অব আ উইম্পি কিড (বই)
ডায়েরি অব আ উইম্পি কিড জেফ কিন্নি রচিত ও অলঙ্করণকৃত একটি শিশুতোষ উপন্যাস। এটি ডায়েরি অব আ উইম্পি কিড ধারাবাহিকের প্রথম বই। বইটি গ্রেগ হ্যাফলি নামের এক বালক ও মিডল স্কুলে জনপ্রিয় হওয়ার জন্য তার প্রচেষ্টাকে নিয়ে লেখা। ডায়েরি অব আ উইম্পি কিড সর্বপ্রথম ২০০৪ সালে ফানব্রেইনে প্রকাশিত হয়েছিল। সেখানে এটি প্রায় ২ কোটিবার পড়া হয়েছিল। অন্যান্য পুরস্কারসহ বইটি নিউইয়র্ক টাইমস বেস্ট সেলার হয়েছিল। বইটি অবলম্বনে একটি চলচ্চিত্র নির্মিত হয়েছে, যা ২০১০ সালে মুক্তি পেয়েছিল।